Cu: Răzvan Klop, Isabela Oancea, Carmen Albu, Cristina Gheorghe, Elena Ariadna Șeulean / Bianca Totolici.
Pompiliu este un tânăr singuratic, dar iubit până la refuz de către cele trei mătuși ale lui, în al căror apartament locuiește. Pentru că uneori prea multă dragoste strică, cele trei mătuși au întrecut măsura din nou și, hotărâte să-i alunge singurătatea lui "Pompi", au încercat să-i cumpere… iubire.
De data aceasta, planul ambițios al mătușilor scapă de sub control când singurătatea lui Pompi este tulburată de către Lili, o fată cel puțin… interesantă.
"Natură moartă cu nepot obez" este o călătorie tragi-comică prin viața acestei familii atipice, presărată cu umor.
Spectacol nerecomandat persoanelor sub 16 ani.
Preţul unui bilet de intrare la spectacol este de 35 lei.
Biletele pentru spectacolul "Natură moartă cu nepot obez" se pot achiziţiona on line https://www.entertix.ro/g/334/teatrul-pentru-copii-si-tineret-vasilache.html sau accesând www.teatrulvasilache.ro secțiunea Cumpără Bilet, ori de la sediul instituţiei, de marţi şi până vineri, între orele 10:30 şi 12:30, dar şi înainte de începerea spectacolului, în limita locurilor disponibile.
Accesul în sala de spectacole se face cu o jumătate de oră înainte de începere spectacolului.
Vă aşteptăm cu drag!